PATVIRTINTA

Zarasų „Ąžuolo“ gimnazijos direktoriaus 2019 m. rugpjūčio 30 d.

įsakymu Nr.V- 9

**2019–2020 IR 2020–2021 MOKSLO METŲ ZARASŲ „ĄŽUOLO“ GIMNAZIJOS UGDYMO PLANAI**

**I SKYRIUS**

**BENDROSIOS NUOSTATOS**

1. Zarasų „Ąžuolo“ gimnazijos 2019–2020 ir 2020–2021 mokslo metų ugdymo planas (toliau – ugdymo planas) reglamentuoja pagrindinio ugdymo (antrosios dalies) ir vidurinio ugdymo programų įgyvendinimą. Gimnazijos ugdymo planas sudaromas vadovaujantis 2019–2020 ir 2020–2021 mokslo metų pagrindinio ir vidurinio ugdymo programų bendraisiais ugdymo planais.

2. Ugdymo plano tikslas – apibrėžti ugdymo programų vykdymo reikalavimus ir numatyti ugdymo turinio formavimą ir ugdymo proceso organizavimą taip, kad kiekvienas mokinys pasiektų asmeninės pažangos ir geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų.

3. Ugdymo plano uždaviniai:

3.1. apibrėžti pagrindinio ugdymo (antrosios dalies) ir vidurinio ugdymo programų įgyvendinimo reikalavimus;

3.2. nurodyti privalomą pamokų skaičių, skirtą ugdymo programoms įgyvendinti;

3.3. nustatyti ugdymo proceso organizavimo gimnazijoje 2019-2020 ir 2020-2021 mokslo metais tvarką.

4. Ugdymo plane vartojamos sąvokos:

4.1. **Dalyko modulis** – apibrėžta, savarankiška ir kryptinga ugdymo programos dalis.

4.2. **Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

4.3. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

4.4. **Pamoka** – pagrindinė nustatytos trukmės nepertraukiamo mokymosi organizavimo forma.

4.5. Kitos Ugdymo plane vartojamos sąvokos, apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ.**

5. Ugdymo organizavimas I–IV gimnazijos klasėse:

5.1. 2019–2020 mokslo metai.

5.1.1. Mokslo metų ir ugdymo proceso pradžia – 2019 m. rugsėjo 2 d.

5.1.2. Ugdymo proceso trukmė I–III gimnazijos klasės mokiniams – 185 ugdymo dienos iki 2020 m. birželio 19 d., IV gimnazijos klasės mokiniams – 163 ugdymo dienos iki 2020 m. gegužės 22 d.

5.1.3. Ugdymo proceso metu skiriamos atostogos:

|  |  |
| --- | --- |
| Rudens atostogos | 2019 m. spalio 28 d. – spalio 31 d. |
| Žiemos (Kalėdų) atostogos | 2019 m. gruodžio 23 d. – 2020 m. sausio 3 d. |
| Žiemos atostogos | 2020 m. vasario 17 d. – vasario 21 d. |
| Pavasario (Velykų) atostogos | 2020 m. balandžio 14 d. – balandžio 17 d. |

5.2. 2020–2021 mokslo metai.

5.2.1. Mokslo metų ir ugdymo proceso pradžia – 2020 m. rugsėjo 1 d.

5.2.2. Ugdymo proceso trukmė I–III gimnazijos klasės mokiniams – 185 ugdymo dienos iki 2021 m. birželio 18 d., IV gimnazijos klasės mokiniams – 163 ugdymo dienos iki 2021 m. gegužės 21 d.

5.2.3. Ugdymo proceso metu skiriamos atostogos:

|  |  |
| --- | --- |
| Rudens atostogos | 2020 m. spalio 26 d. – spalio 30 d. |
| Žiemos (Kalėdų) atostogos | 2020 m. gruodžio 23 d. – 2021 m. sausio 5 d. |
| Žiemos atostogos | 2021 m. vasario 15 d. – vasario 19 d. |
| Pavasario (Velykų) atostogos | 2021 m. balandžio 6 d. – balandžio 9 d. |

5.2.4. Vasaros atostogos I-III gimnazijos klasių mokiniams skiriamos pasibaigus ugdymo procesui ir trunka iki einamųjų mokslo metų rugpjūčio 31 d.

5.2.5. Vasaros atostogos IV gimnazijos klasės mokiniams skiriamos pasibaigus švietimo, mokslo ir sporto ministro nustatytai brandos egzaminų sesijai. Jos trunka iki einamųjų mokslo metų rugpjūčio 31 d.

6. Jeigu gimnazijos IV klasės mokinys laiko pasirinktą valstybinį brandos egzaminą ar įskaitą pavasario (Velykų) atostogų metu, atostogų diena, per kurią jis laiko egzaminą ar įskaitą, nukeliama į artimiausią darbo dieną po atostogų. Jeigu IV klasės mokinys laiko pasirinktą brandos egzaminą ugdymo proceso metu, jo pageidavimu gali būti suteikiama laisva diena prieš brandos egzaminą. Ši diena įskaičiuojama į ugdymo dienų skaičių.

7. Ugdymo procesas skirstomas pusmečiais:

7.1. 2019-2020 mokslo metai:

I pusmetis I – IV klasių moksleiviams nuo 2019 m. rugsėjo 2 d. iki 2020 m. sausio 24 d. ( 91 ugdymo diena);

II pusmetis I – III klasių moksleiviams nuo 2020 m. sausio 27 d. iki 2020 m. birželio 19 d. (94 ugdymo dienos);

II pusmetis IV klasių moksleiviams 2020 m. sausio 27 d. iki 2020 m. gegužės 22 d. (72 ugdymo dienos).

7.2. 2020-2021 mokslo metai:

I pusmetis I – IV klasių moksleiviams nuo 2020 m. rugsėjo 1 d. iki 2021 m. sausio 22 d. ( 90 ugdymo diena);

II pusmetis I – III klasių moksleiviams nuo 2021 m. sausio 25 d. iki 2021 m. birželio 18 d. (95 ugdymo dienos);

II pusmetis IV klasių moksleiviams 2021 m. sausio 25 d. iki 2020 m. gegužės 21 d. (73 ugdymo dienos).

8. Ugdymo dienos, kai organizuojama nepamokinė, o kita ugdomoji veikla mokinių atostogų metu ar poilsio dieną: Kalėdinis vakaras mokinių žiemos atostogų metu; Respublikinis dainuojamosios poezijos festivalis – konkursas ,, Kai dainai daina atsišauks...“P. Širvys balandžio mėnesio paskutinį šeštadienį.

9. Pagrindinė ugdymo proceso organizavimo forma – 45 min. trukmės pamoka;

9.1. pamokos pradedamos 8.00 val.

10. Oro temperatūrai esant 25 laipsniai šalčio ar žemesnei į mokyklą mokiniai gali nevykti. Atvykusiems į mokyklą mokiniams ugdymo procesas vykdomas. Mokiniams, neatvykusiems į mokyklą, mokymuisi reikalinga informacija skelbiama gimnazijos interneto svetainėje ir (arba) elektroniniame dienyne. Šios dienos įskaičiuojamos į ugdymo dienų skaičių. Šiltuoju metų laikotarpiu, temperatūrai mokymosi patalpose viršijus numatytąją Lietuvos higienos normoje HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma), ugdymo procesas gali būti koreguojamas ir organizuojamas kitose erdvėse.

11. Gimnazijos vadovas, esant aplinkybėms, keliančioms pavojų mokinių sveikatai ar gyvybei, priima sprendimus dėl ugdymo proceso koregavimo ar sustabdymo. Laikinai sustabdžius ugdymo procesą, gimnazijos vadovas sprendimą dėl ugdymo laiko, kuriuo nevyko ugdymo procesas, įskaičiavimo ar neįskaičiavimo į ugdymo dienų skaičių ar dėl jo koregavimo derina su rajono savivaldybės vykdomąja institucija.

**ANTRASIS SKIRSNIS**

**GIMNAZIJOS UGDYMO PLANAS.** **RENGIMAS IR ĮGYVENDINIMAS**

12. Gimnazijos ugdymo planą rengė gimnazijos vadovo įsakymu sudaryta darbo grupė (2019-05-13, Nr. VM-77). Grupės darbui vadovavo direktoriaus pavaduotoja ugdymui.

13. Rengiant gimnazijos ugdymo planą remtasi mokinių pasiekimų ir pažangos vertinimo ugdymo procese duomenimis ir informacija, nacionalinių mokinių pasiekimų patikrinimo, nacionalinių ir tarptautinių mokinių pasiekimų tyrimų rezultatais, gimnazijos veiklos įsivertinimo ir išorinio vertinimo duomenimis.

14. Gimnazija, įgyvendindama ugdymo turinį, dalykui mokyti per dvejus metus nekeičia Bendrųjų ugdymo planų 77 ir 93 punktuose nurodyto pamokų skaičiaus, išlaikomas minimalus pamokų skaičius.

15. Gimnazijos ugdymo planas parengtas dvejiems metams. Ugdymo organizavimo sprendimai gali būti atnaujinami.

16. Atsižvelgiant į dalykų metodinių grupių ir mokinių siūlymus, darbo grupėje, rengusioje gimnazijos ugdymo planą, susitarta dėl:

16.1. Žmogaus saugos, Sveikatos ir lytiškumo ugdymo bei rengimo šeimai, Alkoholio, tabako ir kitų psichiką veikiančių medžiagų vartojimo prevencijos, Ugdymo karjerai, Etninės kultūros programų integravimo į ugdymo turinį (priedai Nr. 1, 2, 3 , 4).

16.2. Dalykų modulių - siūloma lietuvių kalbos ir literatūros, užsienio (1-osios) kalbos, istorijos, matematikos, programavimo, biologijos, chemijos, fizikos moduliai.

16.3. Pasirenkamųjų dalykų **-** siūloma III – IV klasių mokiniamsbraižyba, filosofija, informacinės technologijos, psichologija, ekonomika.

16.4. Mokymosi pasiekimų ir pažangos vertinimo - vadovaujamasi „Zarasų „Ąžuolo“ gimnazijos mokinių pasiekimų ir pažangos vertinimo tvarka“, patvirtinta direktoriaus 2017-08-31 įsakymu Nr. V-18.

16.5. Socialinės – pilietinės veiklos organizavimo mokantis pagal pagrindinio ugdymo programą (priedas nr.5)

16.6. Mokymosi pasiekimų gerinimo priemonių įgyvendinimo ir mokymosi pagalbos teikimo, vykdant pagrindinio ugdymo programą - siūlyti lietuvių kalbos ir literatūros bei matematikos modulius žinių gilinimui ir spragų likvidavimui; dalykų konsultacijas – nesuprastiems dalykams išsiaiškinti, įsiskolinimams likviduoti naudojant mokinio ugdymo poreikiams tenkinti skirtas valandas.

16.7. Neformaliojo vaikų švietimo pasiūlos ir organizavimo ( V skirsnis).

16.8. Socialinio – emocinio ugdymo programos diegimo – 2019-2020 m. m. pradėti diegti Lions Quest Raktai į sėkmę programą. Programai įgyvendinti naudoti mokinio ugdymo poreikiams tenkinti skirtas valandas ir integruojant į dorinį ugdymą.

16.9. Galimybių sudarymo mokiniui užsiimti aktyvia veikla – po trijų pamokų 20 min. pertraukos metu organizuoti linijinius šokius, karaokė, stalo žaidimus, leisti muziką.

16.10. Pažintinės, kultūrinės, meninės, kūrybinės veiklos – skirti šias dienas: Mokslo ir žinių šventė; Kalėdinis vakaras mokinių žiemos atostogų metu; Mokinio diena; Respublikinis dainuojamosios poezijos festivalis – konkursas ,, Kai dainai daina atsišauks...“P. Širvys balandžio mėnesio paskutinį šeštadienį; Paskutinio skambučio šventė; paskutinę mokslo metų savaitę organizuoti Žmogaus saugos, Sveikatinimo ir sporto, Socialinės – pilietinės veiklos, Atvirų durų dieną, Mokslo metų užbaigimo šventę; 2 dienas klasės auklėtojo ar dalyko mokytojo ir mokinių susitarimu.

16.11. Maksimalaus leistino pamokų skaičiaus per savaitę - I-II klasėje – 34 valandos, III-IV klasėje – 35 valandos.

16.12. Ugdymo turinio planavimo - planuojamas mokslo metams pagal dalykų metodinėse grupėse parengtas formas:

16.12.1. I-III klasės – 37 savaitės, IV klasės – 33 savaitės;

16.12.2. Planuojant paliekamas rezervinis laikas – ne mažiau kaip 2 savaitės ( pažintinė, kultūrinė veikla, ir kt.);

16.12.3. Mokomųjų dalykų programos (jei nėra ŠMM patvirtintų), dalykų modulių programos svarstomos metodinėse grupėse ir pateikiamos direktoriui tvirtinti iki rugpjūčio 31 d.;

16.12.4. Mokomųjų dalykų ilgalaikiai planai svarstomi metodinėse grupėse ir pateikiami suderinti direktoriaus pavaduotojai ugdymui iki rugsėjo 12 d.;

16.12.5. Dalykų mokytojai gali naudotis Ugdymo plėtotės centro parengtais, leidyklų siūlomais bei kitų autorių viešai skelbiamais ilgalaikiais planais ( būtina nurodyti);

16.13. Dalykų arba modulio keitimo, pasirinkimo tvarkos (57.4 punktas);

16.14. Laikinųjų grupių sudarymo (VII skirsnis);

16.15. Bendradarbiavimo su mokinių tėvais (globėjais, rūpintojais) (VI skirsnis).

17. Gimnazijos ugdymo planą gimnazijos vadovas tvirtina iki mokslo metų pradžios, suderinęs su gimnazijos taryba, taip pat su rajono savivaldybės vykdomąja institucija.

**TREČIASIS SKIRSNIS**

**MOKINIŲ MOKYMOSI KRŪVIO REGULIAVIMAS**

18. Vadovaujantis Higienos norma ugdymo procesui organizuoti sudaromi pamokų ir neformaliojo švietimo užsiėmimų tvarkaraščiai bei konsultacijų grafikas.

19. Pavaduotoja ugdymui vykdo mokinių mokymosi krūvio stebėseną.

20. Mokiniui, negali būti daugiau kaip 7 dalykų pamokų per dieną.

21. I-II klasių mokiniams per dieną negali būti daugiau kaip vienas kontrolinis darbas. Apie kontrolinį darbą mokinius būtina informuoti ne vėliau kaip prieš savaitę. Kontroliniai darbai negali būti rašomi pirmą dieną po ligos, atostogų, nerekomenduojami po šventinių dienų.

22. Mokytojai užtikrina, kad namų darbai:

22.1. Atitiktų mokinio galias;

22.2. Būtų naudingi grįžtamajai informacijai apie mokinio mokymąsi gauti, tolesniam mokymuisi;

22.3. Nebūtų užduodami atostogoms;

22.4. Nebūtų skirti dėl įvairių priežasčių neįvykusių pamokų turiniui įgyvendinti.

23. I-II klasių mokiniai, kurie negali tinkamai atlikti namų darbų dėl nepalankių socialinių ekonominių kultūrinių sąlygų namuose, vaiko gerovės komisijos nutarimu juos atlieka mokykloje arba jie nukreipiami į dienos centrą.

24. Didesnis už minimalų privalomų pamokų skaičius dalykams, pasirenkamiesiems dalykams, dalykų moduliams mokytis gimnazijos I–II klasių mokiniams skiriamas suderinus su mokinių tėvais (globėjais, rūpintojais).

25. I-II klasių mokiniams maksimalus pamokų skaičius per savaitę - ne daugiau kaip 34 valandos, III-IV klasių – ne daugiau kaip 35 valandos.

26. Mokymosi pagalbai, Vaiko gerovės komisijos nutarimu, skiriamos konsultacijos. Mokinių tėvai (globėjai, rūpintojai) elektroniniu dienynu ar kitu būdu informuojami apie mokiniui siūlomą suteikti mokymosi pagalbą, apie mokinio daromą pažangą.

27. Mokiniai, lankantys ar baigę neformaliojo vaikų švietimo mokyklas ar programas, nuo privalomųjų dalyko pamokų neatleidžiami.

**KETVIRTASIS SKIRSNIS**

**MOKYMOSI PAGALBOS TEIKIMAS MOKINIUI, BESIMOKANČIAM PAGAL PAGRINDINIO UGDYMO PROGRAMĄ**

28. Direktoriaus pavaduotoja ugdymui yra atsakinga už mokymosi pasiekimų stebėsenos koordinavimą, gerinimą ir mokymosi pagalbos organizavimą.

29. Mokinio individualios pažangos stebėjimas, fiksavimas ir pagalbos teikimas vykdomas vadovaujantis „Mokinių individualios pažangos stebėjimo, fiksavimo ir vertinimo tvarkos aprašu“, patvirtintu gimnazijos direktoriaus 2019 m. vasario 7 d. įsakymu Nr. VM-14.

30. Kas mėnesį klasės auklėtojas, aptaręs su dalyko mokytoju, teikia pavaduotojai sąrašus tų mokinių, kuriems reikalinga mokymosi pagalba, dėl jos formų ir būdų sprendžia vaiko gerovės komisija.

31. Mokymosi pagalbos būdai:

31.1. Individualizuotas mokymas pamokoje;

31.2. Trumpalaikės ar ilgalaikės dalyko konsultacijos;

31.3. Mokinių pagalba (užskaitoma socialinė-pilietinė veikla) kitiems mokiniams;

31.4. Laikinosios grupės iš paralelių klasių mokinių;

31.5. Psichologo ar socialinio pedagogo konsultacijos;

31.6. Galimi ir kiti pagalbos būdai.

**PENKTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS GIMNAZIJOJE**

32. Gimnazija, įvertinusi mokinių neformaliojo švietimo poreikius, siūlo šias neformaliojo švietimo programas:

32.1. Giedojimo studija;

32.2. Teatras;

32.3. Sportas;

32.4. Fotografija ir kompiuterinė grafika;

32.5. Instrumentinis ansamblis;

32.6. Garso – vaizdo būrelis;

32.7. Dalykų programos, skirtos geresniems ugdymosi rezultatams.

33. Neformaliojo švietimo programose dalyvaujantys mokiniai registruojami Mokinių registre.

34. Neformaliojo vaikų švietimo veikloms organizuoti minimalus grupės dydis – 10 mokinių.

**ŠEŠTASIS SKIRSNIS**

**GIMNAZIJOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

35. Gimnazija:

35.1. Organizuoja mokytojų ir tėvų (globėjų, rūpintojų) bendradarbiavimą, siekdama individualios kiekvieno mokinio mokymosi pažangos, puoselėdama jo sveikatą, socialumą ir brandą. Per mokslo metus organizuojami ne mažiau kaip 4 tėvų (globėjų, rūpintojų) susitikimai su mokytojais:

35.1.1. Rugsėjo - spalio mėnesį – informacija apie ugdymo proceso organizavimą, mokymosi lūkesčiai, pasiūlymai veiklai ir bendradarbiavimui tobulinti; IV klasių tėvai (globėjai, rūpintojai) supažindinami su BE organizavimo ir vykdymo tvarka;

35.1.2. Gruodžio mėnesį – Tėvų diena (individualūs tėvų (globėjų, rūpintojų) susitikimai su dalykų mokytojais po signalinio pusmečio);

35.1.3. Vasario mėnesį: II klasių tėvai (globėjai, rūpintojai) supažindinami su PUPP organizavimo ir vykdymo tvarka bei Vidurinio ugdymo programa;

I-IV klasių tėvai (globėjai, rūpintojai) supažindinami su I pusmečio mokymosi rezultatais;

35.1.4. Balandžio mėnesį – Tėvų diena (individualūs tėvų (globėjų, rūpintojų) susitikimai su dalykų mokytojais po signalinio pusmečio).

**SEPTINTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

36. Minimalus laikinosios grupės dydis – 10 mokinių, maksimalus – ne didesnis nei teisės aktais nustatytas - 30 mokinių.

37. Ugdymo turiniui įgyvendinti klasė dalijama į grupes:

37.1. Doriniam ugdymui, jeigu tos pačios klasės mokiniai yra pasirinkę ir tikybą, ir etiką;

37.2. Užsienio kalboms, jei klasėje mokosi ne mažiau kaip 21 mokinys;

37.3. Informacinių technologijų ir technologijų dalykams mokyti, atsižvelgiant į darbo vietų kabinetuose skaičių;

37.4. Kūno kultūros pamokoms I-II klasėse, siekiant užtikrinti mokinių saugumą. Grupėje turi būti ne mažiau kaip 10 mokinių.

38. Laikinųjų grupių sudarymo principai ir jų dydis:

38.1. Mokinių grupė dalyko moduliui mokytis;

38.2. Mokinių grupė mokymosi pagalbai teikti;

38.3. III-IV klasių mokinių grupė pagal pasirinktą dalyko kursą mokyti.

**AŠTUNTASIS SKIRSNIS**

**MOKYMO NAMIE ORGANIZAVIMAS**

39. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

40. Mokiniai namie mokomi savarankišku mokymo proceso organizavimo būdu. Mokiniui, mokomam namie, suderinus su mokinio tėvais (globėjais, rūpintojais) ir atsižvelgiant į gydytojų konsultacinės komisijos rekomendacijas, rengiamas individualus ugdymo planas.

41. Savarankišku mokymo proceso organizavimo būdu namie mokomam mokiniui I–II klasėse skiriama 15 savaitinių pamokų, 555 pamokos per mokslo metus, III klasėje – 14 savaitinių pamokų, 518 pamokų per mokslo metus, IV klasėje – 14 savaitinių pamokų, 462 pamokos per mokslo metus. Dalį pamokų gydytojų konsultacinės komisijos leidimu mokinys gali lankyti gimnazijoje.

42. Suderinus su mokinio tėvais (globėjais, rūpintojais), gimnazijos vadovo įsakymu mokinys gali nesimokyti menų, dailės, muzikos, technologijų ir kūno kultūros. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Dalis pamokų, gydytojo leidimu lankomų mokykloje, įrašoma į mokinio individualų ugdymo planą. Mokiniui, kuris mokosi namuose, gali būti skiriama iki 2 papildomų pamokų per savaitę. Šias pamokas siūloma panaudoti mokinio pasiekimams gerinti.

**III SKYRIUS**

**PAGRINDINIO UGDYMO PROGRAMOS VYKDYMAS**

**PIRMASIS SKIRSNIS**

**PAGRINDINIO UGDYMO PROGRAMOS VYKDYMAS**

43. Gimnazija, vykdydama Pagrindinio ugdymo programos antrąją dalį, įgyvendina pagrindinio ugdymo bendrąsias programas, kurias sudaro ugdymo sritys ir dalykai: dorinis ugdymas: etika, katalikų tikyba; kalbos: lietuvių kalba ir literatūra, pirmoji užsienio kalba, antroji užsienio kalba; matematika; gamtamokslinis ugdymas; socialinis ugdymas: istorija, geografija, pilietiškumo ugdymas, ekonomika ir verslumas; meninis ugdymas: dailė, muzika; informacinės technologijos; technologijos; fizinis ugdymas, bendrųjų kompetencijų ir gyvenimo įgūdžių ugdymas.

44. I klasės mokiniams skiriamas 1 mėnesio (rugsėjo mėnesį) adaptacinis laikotarpis. Adaptaciniu laikotarpiu mokinių pasiekimai nevertinami neigiamais balais.

45. I-II klasių mokiniams siūlomi lietuvių kalbos ir literatūros, užsienio kalbos, matematikos, informacinių technologijų dalykų moduliai.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

46. Dorinis ugdymas. Dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats. Siekiant užtikrinti mokymosi tęstinumą ir nuoseklumą, etiką arba tikybą rekomenduojama rinktis dvejiems metams (I–II klasėms).

47. Lietuvių kalba ir literatūra. Įgyvendinant ugdymo turinį:

47.1. siūloma mokiniams rinktis lietuvių kalbos ir literatūros dalyko modulius skaitymo įgūdžių ugdymui ir kalbiniam – literatūriniam nagrinėjimui;

47.2. mokiniams, kurie nepasiekia lietuvių kalbos ir literatūros pagrindinio ugdymo bendrojoje programoje numatyto patenkinamo lygio, sudaromos sąlygos pašalinti mokymosi spragas (skiriama konsultacijų).

48. Užsienio kalbos:

48.1. Užsienio kalbos, pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos;

48.2. Baigiant pagrindinio ugdymo programą (II klasę), organizuojamas užsienio kalbų pasiekimų patikrinimas centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą KELTAS);

48.3. Pagrindinio ugdymo programoje užtikrinamas pradėtų mokytis užsienio kalbų mokymosi tęstinumas. Keisti užsienio kalbą nebaigus pagrindinio ugdymo programos galima tik tokiu atveju, jeigu mokinio norimos mokytis užsienio kalbos pasiekimų lygis ne žemesnis, nei numatyta tos kalbos Bendrojoje programoje arba jei mokinys yra atvykęs iš kitos Lietuvos ar užsienio mokyklos ir gimnazija negali sudaryti mokiniui galimybės toliau mokytis pradėtos kalbos. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus:

48.3.1. Vienerius mokslo metus jam skiriama ne mažiau nei viena papildoma užsienio kalbos pamoka per savaitę;

48.3.2. Susidarius ne mažiau kaip 5 mokinių grupei, atsižvelgiant į mokymo lėšas, visai grupei skiriamos dvi papildomos pamokos.

48.4. Jei mokinys yra baigęs tarptautinės bendrojo ugdymo programos dalį ar visą programą ir nustatoma, kad jo vienos užsienio kalbos pasiekimai yra aukštesni, nei numatyta Pagrindinio ugdymo bendrosiose programose, mokinio ir jo tėvų (globėjų, rūpintojų) pageidavimu įskaitomi mokinio pasiekimai ir konvertuojami pagal dešimtbalę vertinimo sistemą. Mokiniui sudaromas individualus užsienio kalbos mokymosi planas ir galimybė vietoje užsienio kalbos pamokų lankyti papildomas lietuvių kalbos ir literatūros ar kitos kalbos pamokas kitose klasėse.

48.5. Jeigu mokinys yra atvykęs iš kitos mokyklos ir, tėvams (globėjams, rūpintojams) pritarus, pageidauja tęsti mokytis pradėtą kalbą, o gimnazija neturi tos kalbos mokytojo:

48.5.1. Mokiniui sudaromos sąlygos lankyti užsienio kalbos pamokas kitoje mokykloje, kurioje vyksta tos kalbos pamokos, suderinus su mokiniu, mokinio tėvais (globėjais, rūpintojais) ir su rajono savivaldybe. Skiriant pamokų skaičių vadovaujamasi Bendrųjų ugdymo planų 77 punktu;

48.5.2. Mokinys gali kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Juos turi pateikti gimnazijai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai.

49. Matematika:

49.1. Kasmet dalyvauti Nacionalinio egzaminų centro organizuojamame matematinio-gamtamokslinio raštingumo konkurse;

49.2. Nuolat stebėti mokinių matematikos pasiekimus ir, remiantis PUPP, BE rezultatais, numatyti metodus spragoms įveikti.

50. Informacinės technologijos:

50.1. I–II klasių informacinių technologijų kursą sudaro privalomoji dalis ir vienas iš pasirenkamųjų programavimo pradmenų, kompiuterinės leidybos pradmenų arba tinklalapių kūrimo pradmenų modulių. Modulį renkasi mokinys.

51. Gamtos mokslai:

51.1. Mokymosi medžiaga pritaikoma atsižvelgiant į mokinių turimas žinias, įgūdžius ir ugdymosi poreikius;

51.2. Ekspermentiniams ir praktiniams įgūdžiams ugdyti skiriama ne mažiau kaip 30 procentų dalykui skirtų pamokų per mokslo metus.

51.3. II klasės mokiniams siūloma rinktis biologijos, chemijos, fizikos modulius.

52. Technologijos:

52.1. I klasių mokiniams technologijų dalykas prasideda nuo privalomo 17 valandų integruoto technologijų kurso:

52.1.1. Susitikimas su darbo biržos atstovais;

52.1.2. Ekskursijos į profesinę mokyklą ir į akcinę bendrovę.

52.2. Baigę integruoto technologijų kurso programą, mokiniai pagal savo interesus ir polinkius renkasi vieną iš privalomų technologijų programų (mitybos, tekstilės, konstrukcinių medžiagų, elektronikos, gaminių dizaino ir technologijų).

53. Socialiniai mokslai:

53.1. Siekiant gerinti gimtojo krašto ir Lietuvos valstybės pažinimą, atsižvelgiant į esamas galimybes, dalį istorijos ir geografijos pamokų rekomenduojama organizuoti netradicinėse aplinkose (muziejuose, lankytinose istorinėse vietose, vietos savivaldos institucijose, saugomų teritorijų lankytojų centruose), naudotis virtualiosiomis mokymosi aplinkomis;

53.2. Po vieną pilietiškumo pagrindų pamoką per pusmetį skirti socialinei-pilietinei veiklai;

53.3. Laisvės kovų istorijai mokyti integruoti į II klasės pilietiškumo pagrindų pamokas ne mažiau kaip 18 pamokų.

54. Fizinis ugdymas:

54.1. Fiziniam ugdymui skiriama 2 valandos per savaitę ir sudaromos sąlygos visiems mokiniams papildomai rinktis jų pomėgius atitinkančias aktyvaus judėjimo pratybas per neformaliojo švietimo veiklą gimnazijoje, neformaliojo vaikų švietimo įstaigoje ar kitą veiklą. Klasės auklėtojai vykdo šias programas lankančių mokinių apskaitą (priedas nr.6).

54.2. Fiziniam ugdymui mokyti, siekiant užtikrinti saugumą, jei pakanka mokymo lėšų, klasė dalijama į grupes. Minimalus grupės dydis – 10 mokinių.

54.3. Specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

54.4. Parengiamosios medicininės fizinio pajėgumo grupės mokiniams krūvis ir pratimai skiriami atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

54.5. Mokiniams, atleistiems nuo kūno kultūros pamokų dėl sveikatos ir laikinai dėl ligos, siūloma kita veikla: stalo žaidimai, šaškės, šachmatai, socialinė veikla.

55. Meninis ugdymas:

55.1. Meninio ugdymo dalykus sudaro dailės, muzikos dalykai;

55.2. Menų dalykų mokymą galima integruoti į neformaliojo švietimo programas, organizuoti ir kitose erdvėse – kultūros įstaigose, netradicinėje aplinkoje, gamtoje ir kt.

56. Pagrindinio ugdymo antrosios dalies programai grupinio mokymosi forma kasdieniu mokymo proceso organizavimo būdu įgyvendinti skiriamas pamokų skaičius per savaitę 2019–2020, 2020–2021 mokslo metais:

|  |  |  |  |
| --- | --- | --- | --- |
| Klasė  Ugdymo sritys ir  dalykai | gimnazijos I | gimnazijos II | Pagrindinio ugdymo antrosios dalies programoje (iš viso) |
| Dorinis ugdymas |  | |  |
| Dorinis ugdymas (etika)  Dorinis ugdymas (tikyba) | 1;1 | | 74 |
| **Kalbos** |
| Lietuvių kalba ir literatūra | 4;5 / 5;4 | | 333 |
| Užsienio kalba (1-oji) | 3;3 | | 222 |
| Užsienio kalba (2-oji) | 2;2 | | 148 |
| **Matematika ir informacinės**  **technologijos** |
| Matematika | 3;4 / 4;3 | | 259 |
| Informacinės technologijos | 1;1 | | 74 |
| **Gamtamokslinis ugdymas** |
| Biologija | 2;1 / 1;2 | | 111 |
| Chemija | 2;2 | | 148 |
| Fizika | 2;2 | | 148 |
| **Socialinis ugdymas** |
| Istorija | 2;2 | | 148 |
| Pilietiškumo pagrindai | 1;1 | | 74 |
| Socialinė-pilietinė veikla\* | 10;10\* | | 20 |
| Geografija | 2;1 / 1;2 | | 111 |
| Ekonomika ir verslumas | 1;0 / 0;1 | | 37 |
| Meninis ugdymas |
| Dailė | 1;1 | | 74 |
| Muzika | 1;1 | | 74 |
| Technologijos, kūno kultūra, žmogaus sauga |
| Technologijos (...) | 1,5;1 / 1;1,5 | | 92,5 |
| Fizinis ugdymas | 2;2 | | 148 |
| Žmogaus sauga | 0,5 | | 18,5 |
| Pasirenkamieji dalykai / dalykų moduliai / projektinė veikla  projektinė veikla (...); ... (pasirenkamasis); ...(dalyko modulis |  | |  |
| Minimalus pamokų skaičius mokiniui per savaitę | 31 | 31 | 2294 |
| Pažintinė ir kultūrinė veikla |  |
|  | I-II klasėse | | |
| Pamokų, skirtų mokinio ugdymo poreikiams tenkinti, mokymosi pagalbai teikti, skaičius per savaitę | 14 | | 518 |
| Neformalusis vaikų švietimas (valandų skaičius per savaitę) | 5 | | 185 |

\* valandų (pamokų) skaičius per metus.

Lentelėje nurodomi: dalykai ir minimalus privalomas pamokų skaičius mokiniui per savaitę; rekomenduojamas kiekvienoje klasėje dalykui skiriamų savaitinių pamokų paskirstymas; neformaliajam švietimui skiriamų valandų skaičius; pamokų, skiriamų mokinių ugdymo poreikiams tenkinti, mokymosi pagalbai teikti skaičius – pagrindinio ugdymo programos antrajai daliai.

Gimnazijos ugdymo plano kontaktinių valandų skaičius negali viršyti Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, numatyto kontaktinių valandų skaičiaus.

**IV SKYRIUS**

**VIDURINIO UGDYMO PROGRAMOS VYKDYMAS**

57. Vidurinio ugdymo programos trukmė – dveji mokslo metai.

57.1. Gimnazija įgyvendina Vidurinio ugdymo bendrąsias programas, kurias sudaro šios sritys: dorinis ugdymas: etika, katalikų tikyba; kalbos: lietuvių kalba ir literatūra, užsienio kalbos; matematika; gamtamokslinis ugdymas: biologija, chemija, fizika; socialinis ugdymas: istorija, geografija, filosofija, psichologija; meninis ugdymas: dailė, muzika, kompiuterinės muzikos technologijos, teatras; informacinės technologijos; technologijos; fizinis ugdymas; bendrųjų kompetencijų ugdymas.

57.2. Vidurinio ugdymo turinį sudaro:

57.2.1. privaloma dalis: privalomi mokytis dalykai;

57.2.2. laisvai pasirenkama dalis: pasirenkamieji dalykai, dalykų moduliai. Pasirenkamieji dalykų moduliai neskaičiuojami kaip atskiri dalykai.

57.3. Vidurinio ugdymo programai įgyvendinti individualus ugdymo planas:

|  |  |  |  |  |  |
| --- | --- | --- | --- | --- | --- |
| Eil. Nr | Dalykas | III klasė  val. sk. | IV klasė  val. sk. | Kursas | Pastabos |
| 1. | Dorinis ugdymas (tikyba, etika) – pabraukite | 1 | 1 | B |  |
| 2. | Lietuvių klb.  Modulis | 5 | 5 | A |  |
| 4 | 4 | B |
| 1 | 1 | - |
| 3. | 1-oji užsienio klb. (anglų, vokiečių) - pabraukite  Modulis | 4 | 5 | B2, B1 | Privaloma viena užsienio (1-oji) kalba |
| 3 | 3 | A2 |
| 1 | 1 | - |
| 4. | 2-oji užsienio klb. (anglų, rusų, vokiečių) - pabraukite  Modulis | 3 | 3 | B2, B1, A2 |
| 5. | Matematika  Modulis | 5 | 5 | A |  |
| 3 | 3 | B |
| 1 | 1 | - |
| 6. | Gamtamokslinis dalykas: |  |  |  | Privalomas vienas dalykas |
| Biologija  Modulis | 3 | 3 | A |
| 2 | 2 | B |
| 1 | 1 | - |
| Chemija  Modulis | 3 | 3 | A |
| 2 | 2 | B |
| 1 | 1 | - |
| Fizika  Modulis | 3 | 4 | A |
| 2 | 2 | B |
| 1 | 1 | - |
| 7. | Socialinio ugdymo dalykas: |  |  |  | Privalomas vienas dalykas |
| Istorija  Modulis | 3 | 3 | A |
| 2 | 2 | B |
| 1 | 1 | - |
| Geografija | 3 | 3 | A |
| 2 | 2 | B |
| 8. | Meninio arba technologinio ugdymo dalykas: |  |  |  | Privalomas vienas dalykas |
| Dailė  Muzika  Teatras  Statyba ir medžio apdirbimas  Taikomasis menas, amatai, dizainas  Turizmas ir mityba | 2 | 2 | B |
| 2 | 2 | B |
| 2 | 2 | B |
| 2 | 2 | B |
| 2 | 2 | B |
| 2 | 2 | B |
| 9. | Fizinis ugdymas: |  |  |  | Privalomas vienas dalykas |
| Bendroji kūno kultūra  Krepšinis  Tinklinis  Tenisas | 2 | 2 | B |
| 2 | 2 | B |
| 2 | 2 | B |
| 2 | 2 | B |
| 10. | Pasirenkamieji dalykai: |  |  |  | Nėra privalomi |
| Informacinės technologijos  Modulis | 2 | 2 | A |
| 1 | 1 | B |
| 1 | 1 | - |
| Braižyba  Filosofija  Psichologija | 1 | 1 | - |
| 1 | 1 | - |
| 1 | 1 | - |
| 11. | Įrašykite savo pasirinkimą ( dalyko modulį, pasirenkamąjį dalyką) |  |  |  | Nėra privaloma |

57.3.1. Maksimalus pamokų skaičius – 35 savaitinės pamokos.

57.3.2. Minimalus pamokų skaičius – 28 savaitinės pamokos.

57.3.3. Mokinys per dvejus metus turi mokytis ne mažiau kaip 8 ir ne daugiau kaip 13 skirtingų dalykų.

57.3.4. Mokinys pasirinkti išplėstinį (A) dalyko kursą gali, jei II klasės metiniai dalykų arba pasiekimų patikrinimų įvertinimai yra nežemesni kaip 6 balai. Jei dalyko įvertinimas 4-5 balai, A kursą galima rinktis tik išlaikius įskaitą ir gavus įvertinimą nemažesni nei 6.

57.4. Mokinio pasirinkto dalyko, dalyko kurso ar dalyko modulio, mokėjimo lygio keitimas arba pasirinkto dalyko, dalyko kurso ar dalyko modulio atsisakymas ir naujo pasirinkimas:

57.4.1. Dalyką, modulį ar kursą galima keisti, atsisakyti po signalinių pusmečių ir po pusmečių;

57.4.2. Mokinys, nutaręs keisti savo individualų ugdymosi planą, rašo prašymą direktoriaus vardu;

57.4.3. Su prašymu pasirašytinai supažindina buvusį ir būsimą mokytoją, klasės auklėtoją

ir prašymą atiduoda direktoriaus pavaduotojui ugdymui;

57.4.4. Mokinys, nurodęs priežastį ir norintis keisti kursą, dalyką, dalyko modulį, privalo (savarankiškai pasirengęs) per dvi savaites išlaikyti įskaitą iš atitinkamo dalyko programos ar kursų programų skirtumų;

57.4.5. Dalyko mokytojas paruošia užduotis įskaitai, atitinkančiai pasirinkto dalyko kursą, laikyti;

57.4.6. Jeigu įskaitą išlaiko pusmečio ar mokslo metų pabaigoje, pažymiai, prie jų pažymint kursą raidėmis B (bendrasis) arba A (išplėstinis), įrašomi pusmečio ar metinių pažymių stulpelyje.

Mokiniui metinis ar pusmečio pažymys išvedamas pagal įskaitos įvertinimą;

57.4.7. Mokiniui, kuris mokysis pagal dalyko programos bendrąjį kursą ir kurį tenkina turimas išplėstinio kurso įvertinimas, įskaitos laikyti nereikia;

57.4.8. III-IV klasių mokiniai, turintys neigiamus dalyko A kurso pusmečio įvertinimus, direktoriaus įsakymu iš dalyko A kurso grupės perkeliami į to paties dalyko B kurso grupę;

57.4.9.Kiekvieno mokinio kurso, modulio, dalyko keitimas ar atsisakymas yra įforminamas gimnazijos direktoriaus įsakymu. Klasės vadovas e-dienyne užregistruoja keitimą, nurodo direktoriaus įsakymo numerį, datą;

57.4.10. Pirminis mokinio individualių ugdymosi planų sudarymas vyksta iki gegužės 20 d. Iki rugpjūčio mėn. 28 d. gali vykti mokinio individualaus plano koregavimas. Individualaus ugdymosi plano koregavimas (išimtinais atvejais) dar gali vykti iki rugsėjo 10 dienos.

58. Mokinio pasirinkti mokytis dalykai tampa privalomi. Jeigu pasirinkto dalyko programos mokinys nebaigia ir nepasiekia joje numatytų pasiekimų – pripažįstama, kad jis jo nesimokė.

59. Atsižvelgiant į mokinių pasirinkimus, jų individualius ugdymo planus, modeliuojamas vidurinio ugdymo programos įgyvendinimas. Laikinosios grupės sudaromos iš mokinių, kurie pasirenka tą pačią bendrojo ugdymo dalyko kurso programą, tą patį dalyko modulį.

60. Mokiniui, atvykusiam iš kitos mokyklos, užtikrinama galimybė įgyvendinti savo individualų ugdymo planą arba, nesant tam sąlygų, pasiūloma keisti pasirinktus dalykus ar modulius.

61. Vidurinio ugdymo programoje mokiniui siūloma:

61.1. Jo mokymosi poreikius atliepiantys pasirenkamieji dalykai, dalykų moduliai.

62. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“, ir Vidurinio ugdymo etninės kultūros bendroji programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir vidurinio ugdymo etninės kultūros bendrosios programos patvirtinimo“, integruojama į ugdymo turinį (žiūr. 3-4 priedus).

63. Žmogaus saugos dalykas integruojamas į dalykų ugdymo turinį (žiūr. 1 priedą).

64. Specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą.

65. Parengiamosios medicininės fizinio pajėgumo grupės mokiniams krūvis ir pratimai skiriami atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas.

66. Mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūloma kita veikla: stalo žaidimai, šaškės, šachmatai, socialinė veikla.

67. Vidurinio ugdymo programai grupinio mokymosi forma kasdieniu mokymo proceso organizavimo būdu įgyvendinti skiriamų pamokų skaičius per savaitę ir per dvejus metus:

|  |  |  |  |
| --- | --- | --- | --- |
| Ugdymo sritys, dalykai | Minimalus pamokų skaičius privalomam turiniui įgyvendinti | Bendrasis kursas | Išplėstinis kursas |
| Dorinis ugdymas | 70 |  |  |
| Tikyba |  | 70 | - |
| Etika |  | 70 | - |
| Kalbos |  |  |  |
| Lietuvių kalba ir literatūra | 280 | 280 | 350 |
| Užsienio kalbos |  | Kursas, orientuotas į B1 mokėjimo lygį | Kursas, orientuotas į B2 mokėjimo lygį |
| Užsienio kalba (anglų, vokiečių) | 210 | 210 | 210 |
| Ugdymo sritys, dalykai | Minimalus pamokų skaičius privalomam turiniui įgyvendinti | Bendrasis kursas | Išplėstinis kursas |
| Socialinis ugdymas | 140 |  |  |
| Istorija |  | 140 | 210 |
| Geografija |  | 140 | 210 |
| Matematika | 210 | 210 | 315 |
| Informacinės technologijos |  | 70 | 140 |
| Gamtamokslinis ugdymas | 140 |  |  |
| Biologija |  | 140 | 210 |
| Fizika |  | 140 | 245 |
| Chemija |  | 140 | 210 |
| Meninis ugdymas ir technologijos | 140 |  |  |
| Dailė |  | 140 | 210 |
| Muzika |  | 140 | 210 |
| Teatras |  | 140 | 210 |
| Kompiuterinės muzikos technologijos |  | 140 | 210 |
| Technologijos (kryptys): |  |  |  |
| Turizmas ir mityba |  | 140 | 210 |
| Statyba ir medžio apdirbimas |  | 140 | 210 |
| Taikomasis menas, amatai ir dizainas |  | 140 | 210 |
| Fizinis ugdymas | 140–210 (4–6) |  |  |
| Fizinis ugdymas \*\* |  | 140/210 | 280 |
| Pasirinkta sporto šaka |  | (140–210) |  |
| Žmogaus sauga\* | 17,5 | 17,5 | 17,5 |
| Pasirenkamieji dalykai, dalykų moduliai / Projektinė veikla |  |  |  |
| Brandos darbas | 17,5–37 |  |  |
| Mokinio pasirinktas mokymo turinys |  | Iki 26 Iki 22 \* | Iki 26 Iki 22\* |
| Minimalus privalomų pamokų skaičius mokiniui per savaitę / per mokslo metus | Po 28 pamokas III ir IV gimnazijos klasėse per savaitę; 1036 – III gimnazijos klasėje, 924 – IV gimnazijos klasėje. | | |
| Neformalusis švietimas (valandų skaičius) klasei | 210 valandų | | |
| Mokinio ugdymo poreikiams tenkinti | 840 pamokų dvejiems mokslo metams | | |
| Maksimalus pamokų skaičius klasei – 3570 pamokų per mokslo metus (51 pamoka per savaitę).  Klasei gali būti skiriama ir daugiau pamokų, atsižvelgiant į mokinių mokymosi poreikius ir neviršijant mokymui skirtų lėšų. | | | |

Pastabos:

\* integruojama į ugdymo turinį;

\*\* fizinis ugdymas įgyvendinimas pagal vidurinio ugdymo kūno kultūros bendrąją programą.

Gimnazijos ugdymo plano kontaktinių valandų skaičius negali viršyti Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, numatyto kontaktinių valandų skaičiaus.

\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Su Gimnazijos taryba

2019-08-29